stanford-oval/wikipedia huggingface dataset:
คอลล์ออฟดิวตี: มอเดิร์นวอร์แฟร์ 2

| คอลล์ออฟดิวตี: มอเดิร์นวอร์แฟร์ 2 |
| --- | --- |
ปกของ มอเดิร์นวอร์แฟร์ 2 ที่ออกวางจำหน่ายในทวีปอเมริกาเหนือ
ผู้พัฒนา: อินฟินิตีวอร์ด
ผู้จัดจำหน่าย: [แอคติวิชัน]] สแควร์เอนิกซ์  (ญี่ปุ่น)
ออกแบบ: Mackey McCandlish
เขียนบท: เจสซี สเติร์น
แต่งเพลง: Hans Zimmer Lorne Balfe
ชุด: คอลล์ออฟดิวตี (เกมชุด)
เอนจิน: IW 4.0
เครื่องเล่น: ไมโครซอฟท์ วินโดวส์ เพลย์สเตชัน 3 เอกซ์บอกซ์ 360
วางจำหน่าย:  พฤศจิกายน 2009 แบล็กเบอร์รี NA: November 5, 2009นินเทนโด ดีเอส NA: November 10, 2009 PAL: November 10, 2009เพลย์สเตชัน 3/เอกซ์บอกซ์ 360 NA: November 10, 2009 PAL: November 10, 2009ไมโครซอฟท์ วินโดวส์ NA: November 10, 2009 PAL: November 10, 2009 
แนว: เกมยิงมุมมองบุคคลที่หนึ่ง
รูปแบบ: เล่นคนเดียว, เล่นแบบร่วมมือกัน, เล่นหลายคน
คอลล์ออฟดิวตี: มอเดิร์นวอร์แฟร์ 2 เป็นเกมยิงมุมมองบุคคลที่หนึ่ง พัฒนาโดยอินฟินิตีวอร์ดและเผยแพร่โดยแอคติวิชัน เป็นเกมสำหรับเอกซ์บอกซ์ 360 และเพลย์สเตชัน 3 วิดีโอเกมคอนโซล และรองรับระบบปฏิบัติการไมโครซอฟท์ วินโดวส์
คลาโร

ระวังสับสนกับ Clario Tech หรือ ไคโร
| คลาโร |
| --- | --- |
คลาโรในปี2022
ข้อมูลพื้นฐาน
ชื่อเกิด: แคลร์ เอลิซาเบธ คอตต์ริลล์
รู้จักในชื่อ: ดีเจ เบบี้ เบนซ์
เกิด:  (1998-08-18) 18 สิงหาคม ค.ศ. 1998 (26 ปี) Atlanta, Georgia, U.S.
ที่เกิด: Carlisle, Massachusetts, U.S.
แนวเพลง:  Bedroom pop  lo-fi  electropop  indie rock  indie pop  soft rock 
อาชีพ: นักร้อง-นักแต่งเพลง
เครื่องดนตรี:  เสียงร้อง  กีตาร์  คีย์บอร์ด  คลาริเน็ต 
ช่วงปี: 2012–ปัจจุบัน
ค่ายเพลง: Fader Republic

เว็บไซต์: clairo.com
แคลร์ เอลิซาเบธ คอตต์ริลล์ (อังกฤษ: Claire Elizabeth Cottrill; เกิด 18 สิงหาคม 1998) เป็นที่รู้จักในชื่อ คลาโร (อังกฤษ: Clairo)เป็นนักร้องนักแต่งเพลงชาวอเมริกัน คราโรเกิดที่ แอตแลนตา รัฐจอร์เจีย และเติบโตใน เมืองคาร์ไลล์ รัฐแมสซาชูเซตส์ เธอเริ่มโพสต์เพลงทางโลกอินเทอร์เน็ตเมื่ออายุ 13 ปี
คลาโร มีชื่อเสียงมากขึ้นหลังจากความสำเร็จแบบไวรัลของมิวสิกวิดีโอสำหรับซิงเกิ้ลแนว โล-ไฟ ของเธอ "เพที่ เกิลส์" ในปี 2017   ต่อมาเธอได้เซ็นสัญญาบันทึกเสียง โดยปล่อย อีพี ไดอารี่ 001 (2018) เปิดตัวด้วย เฟดเดอร์ ลาเบล  สตูดิโออัลบั้มเปิดตัวของเธอ Immunity (2019) ได้รับเสียงวิพากษ์วิจารณ์และสร้างซิงเกิล " Bags " และ " Sofia "  เพลงหลังนี้กลายเป็นซิงเกิลแรกของเธอที่ติดชาร์ตบน บิลบอร์ดฮอต 100 สตูดิโออัลบั้มชุดที่สองของเธอ Sling วางจำหน่ายในปี 2021 เมื่อวางจำหน่าย อัลบั้มนี้ได้รับเสียงวิพากษ์วิจารณ์และประสบความสำเร็จทางการค้า โดยเปิดตัวใน 20 อันดับแรกของ บิลบอร์ด 200 ของสหรัฐอเมริกา สตูดิโออัลบั้มชุดที่ 3 ของเธอ Charm มีกำหนดวางจำหน่ายในวันที่ 12 กรกฎาคม
รายชื่อจานเสียง > สตูดิโออัลบั้ม

อิมมิวนิที (2019)
สลิง (2021)
ชาร์ม (2024)
แหล่งข้อมูลอื่น

เว็บไซต์ทางการ
คลาโร ที่ออลมิวสิก
คลาโร ผลงานเพลงที่ดิสคอกส์
ความหมายโดยพยัญชนะ

ความหมายโดยพยัญชนะ เป็นความหมายของคำที่แปลมาโดยตรงจากคำต้นฉบับของภาษาอื่น ตัวอย่าง
เว็บเบราว์เซอร์ ชื่อเรียกของโปรแกรมค้นดูเว็บ มาจากคำว่า web browser ที่มีความหมายว่า ตัวค้นหาในเวิลด์ไวด์เว็บ มาจาก คำว่า web (เว็บ) คือ เวิลด์ไวด์เว็บ และ browser (เบราว์เซอร์) คือ ตัวค้นหา
นินจา บุคคลที่ทำหน้าที่ลอบสังหารหรือแอบเก็บข้อมูล มาจากคำว่า 忍者 ที่มีความหมายว่า ผู้คงทน มาจากคำว่า 忍 (นิน) หมายถึง คงทน และ 者 (จา) หมายถึงบุคคล
อารินดา (Arinda) มีความหมายว่า สุดที่รัก
เยอรมัน แปลว่า เกราะ โล่ห์ของคนชั้นสูง
สเลวิค แปลว่า กระจ่าง สวย
อังกฤษ แปลว่า สวย
คมชัดลึก อวอร์ด ครั้งที่ 14

คมชัดลึก อวอร์ด ครั้งที่ 14 เป็นงานประกาศรางวัลคมชัดลึก อวอร์ด ในครั้งที่ 14 โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2559 พิธีการมอบรางวัลมีขึ้นในวันที่ 14 มิถุนายน พ.ศ. 2560 ณ หอประชุมใหญ่ ศูนย์วัฒนธรรมแห่งประเทศไทย
รางวัล > ประเภทป็อบปูลาร์โหวต

| --- | --- |
 รางวัลคมชัดลึก สาขาภาพยนตร์ไทยยอดนิยม พรจากฟ้า 20 ใหม่ ยูเทิร์นวัย หัวใจรีเทิร์น  ขุนพันธ์  แฟนเดย์..แฟนกันแค่วันเดียว  อาม่า:  รางวัลคมชัดลึก สาขาละครไทยยอดนิยม ปดิวรัดา ทางช่อง 3 กำไลมาศ ทางช่อง 3  ตามรักคืนใจ ทางช่อง 3  กาลครั้งหนึ่งในหัวใจ ทางช่อง 7  เพียงชายคนนี้ไม่ใช่ผู้วิเศษ ทางช่อง 3
 รางวัลคมชัดลึก สาขานักแสดงชายยอดนิยม ปราชญา เรืองโรจน์ – SOTUS The Series พี่ว้ากตัวร้ายกับนายปีหนึ่ง รับบท ก้องภพ สุทธิลักษณ์ พงศกร เมตตาริกานนท์ – กำไลมาศ รับบท อินทวงศ์ ศุภมาศ ณ อยุธยา / หม่อมเจ้าดิเรก ศุภมาศ  จิรายุ ตั้งศรีสุข – ปดิวรัดา รับบท ปลัดศรัณย์  ณเดชน์ คูกิมิยะ – ตามรักคืนใจ รับบท นายสิงห์ (สิงหนาท)  พีรวัส แสงโพธิรัตน์ – SOTUS The Series พี่ว้ากตัวร้ายกับนายปีหนึ่ง รับบท อาทิตย์ โรจนภัทร (ไออุ่น):  รางวัลคมชัดลึก สาขานักแสดงหญิงยอดนิยม ราณี แคมเปน – ปดิวรัดา รับบท ริน ระพี / ริน รพิพันธ์ / บราลี บำรุงประชากิจ พิมประภา ตั้งประภาพร – กาลครั้งหนึ่งในหัวใจ รับบท ฟ้าใส ทิพยศาสตร์ / โบตั๋น  ดาวิกา โฮร์เน่ – เพลิงนรี รับบท ริสา ฉันฑพัฒน์ / พริริสา รวีวุธ / เจ้าหญิงพรีริสา (ริสา)  คิมเบอร์ลี แอน เทียมศิริ – เพียงชายคนนี้ไม่ใช่ผู้วิเศษ รับบท อนุศนิยา วรเลิศลักษณ์ (นุศ)  ณฐพร เตมีรักษ์ – นาคี รับบท คำแก้ว / เจ้าแม่นาคี
 รางวัลคมชัดลึก สาขานักร้องเพลงไทยสากลยอดนิยม สาธิดา ปิ่นสินชัย และ กัญญ์กุลณัช ปัญญากิตตินันท์ ภัทรพงศ์ เวศกามี และ จิรโรจน์ ศรุณานิธิโรจน์  นนทนันท์ อัญชุลีประดิษฐ์  รวิสรารัตน์ พิบูลภานุวัธน  นภัทร อินทร์ใจเอื้อ:  รางวัลคมชัดลึก สาขานักร้องเพลงลูกทุ่งยอดนิยม อรรณพ ทองบริสุทธิ์ คนึงพิมพ์ ธนพิชชากรณ์  เปาวลี พรพิมล  ก้อง ห้วยไร่  ต่าย อรทัย
กีฬากระโดดน้ำในซีเกมส์ 2021

| กระโดดน้ำ  ในซีเกมส์ 2021 |
| --- | --- |
สนาม: ศูนย์กีฬาทางน้ำหมีดิ่ญ
ที่ตั้ง: ฮานอย, เวียดนาม
วันที่: 8–11 พฤษภาคม พ.ศ. 2565
← 20192023 →
| กีฬากระโดดน้ำ ใน ซีเกมส์ 2021 |
| --- | --- | --- |

บุคคล
| 1 ม. สปริงบอร์ด | ชาย | หญิง |
| 3 ม. สปริงบอร์ด | ชาย | หญิง |
ซิงโครไนซ์
| 3 ม. สปริงบอร์ด | ชาย | หญิง |
| 10 ม. แพลตฟอร์ม | ชาย | หญิง |
ด ค ก
การแข่งขันกีฬากระโดดน้ำ ในซีเกมส์ 2021 ได้จัดขึ้นที่ศูนย์กีฬาทางน้ำหมีดิ่ญ ในกรุง ฮานอย ประเทศเวียดนาม ตั้งแต่วันที่ 8 ถึง 11 พฤษภาคม พ.ศ. 2565 เป็นหนึ่งในสี่ชนิดกีฬาทางน้ำที่มีการแข่งขันกีฬาดำน้ำฟินสวิมมิ่ง, ว่ายน้ำ และพายเรือแคนู
มาเลเซีย ชนะการแข่งขันดำน้ำทุกรายการเป็นครั้งที่สองติดต่อกัน
ประเทศที่เข้าร่วม

มาเลเซีย
ฟิลิปปินส์
สิงคโปร์
ไทย
เวียดนาม (เจ้าภาพ)
ตารางการแข่งขัน

ด้านล่างนี้เป็นตารางการแข่งขันสำหรับการแข่งขันกระโดดน้ำ:
| --- | --- |
F: รอบชิงชนะเลิศ
| ประเภท↓/วันที่ → | 8th อา>  | 9th จ>  | 10th อ>  | 11th พ>  |
| --- | --- | --- | --- | --- |
| ชาย 1 ม. สปริงบอร์ด |  | F |  |  |
| ชาย 3 ม. สปริงบอร์ด |  |  |  | F |
| ชาย ซิงโครไนซ์ 3 ม. สปริงบอร์ด | F |  |  |  |
| ชาย ซิงโครไนซ์ 10 ม. แพลตฟอร์ม |  |  | F |  |
| หญิง 1 ม. สปริงบอร์ด | F |  |  |  |
| หญิง 3 ม. สปริงบอร์ด |  |  | F |  |
| หญิง ซิงโครไนซ์ 3 ม. สปริงบอร์ด |  | F |  |  |
| หญิง ซิงโครไนซ์ 10 ม. แพลตฟอร์ม |  |  |  | F |
ผู้ได้รับเหรียญรางวัล > ชาย

| ประเภท | เหรียญทอง | เหรียญเงิน | เหรียญทองแดง |
| --- | --- | --- | --- |
| 1 เมตร สปริงบอร์ด รายละเอียด | โอย จือ เหลียง  ประเทศมาเลเซีย | Avvir Tham  ประเทศสิงคโปร์ | Bertrand Rhodict Anak Lises  ประเทศมาเลเซีย |
| 3 เมตร สปริงบอร์ด รายละเอียด | มูฮัมมัด ชาฟิก ปูเตะฮ์  ประเทศมาเลเซีย | Gabriel Gilbert Daim  ประเทศมาเลเซีย | ชวัลวัฒน์ จันทผดาวัลย์  ประเทศไทย |
| ซิงโครไนซ์ 3 เมตร สปริงบอร์ด รายละเอียด |  มาเลเซีย โอย จือ เหลียง ชิว อี้ เวย์ |  เวียดนาม Nguyễn Tùng Dương Phương Thế Anh | — |
| ซิงโครไนซ์ 10 เมตร แพลตฟอร์ม รายละเอียด |  มาเลเซีย Jellson Jabillin Hanis Nazirul Jaya Surya |  สิงคโปร์ Jonathan Chan Max Lee |  เวียดนาม Nguyễn Quang Đạt Đặng Hoàng Tú |
ผู้ได้รับเหรียญรางวัล > หญิง

| ประเภท | เหรียญทอง | เหรียญเงิน | เหรียญทองแดง |
| --- | --- | --- | --- |
| 1 เมตร สปริงบอร์ด รายละเอียด | นูร์ ดาบีตะฮ์ ซาบรี  ประเทศมาเลเซีย | Kimberly Bong  ประเทศมาเลเซีย | โง เฟือง มาย  ประเทศเวียดนาม |
| 3 เมตร สปริงบอร์ด รายละเอียด | อึ้ง ยาน ยี  ประเทศมาเลเซีย | Ong Ker Yin  ประเทศมาเลเซีย | Fong Kay Yian  ประเทศสิงคโปร์ |
| ซิงโครไนซ์ 3 เมตร สปริงบอร์ด รายละเอียด |  มาเลเซีย อึ้ง ยาน ยี Ong Ker Yin |  เวียดนาม Mai Hồng Hạnh โง เฟือง มาย | — |
| ซิงโครไนซ์ 10 เมตร แพลตฟอร์ม รายละเอียด |  มาเลเซีย Pandelela Rinong นูร์ ดาบีตะฮ์ ซาบรี |  สิงคโปร์ Ong Sze En Ong Rei En | — |
สรุปตารางเหรียญรางวัล

*  เจ้าภาพ ( ประเทศเวียดนาม)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ประเทศมาเลเซีย (MAS) | 8 | 3 | 1 | 12 |
| 2 |  ประเทศสิงคโปร์ (SGP) | 0 | 3 | 1 | 4 |
| 3 |  ประเทศเวียดนาม (VIE)* | 0 | 2 | 2 | 4 |
| 4 |  ประเทศไทย (THA) | 0 | 0 | 1 | 1 |
| รวม (4 ประเทศ) | รวม (4 ประเทศ) | 8 | 8 | 5 | 21 |
แหล่งข้อมูลอื่น

Official website เก็บถาวร 2020-11-23 ที่ เวย์แบ็กแมชชีน
| ด ค กซีเกมส์ 2021 (ฮานอย) |
| --- | --- |
  บรูไน   กัมพูชา   อินโดนีเซีย   ลาว   พม่า   มาเลเซีย   ฟิลิปปินส์   สิงคโปร์   ไทย   ติมอร์-เลสเต   เวียดนาม 
 กีฬาทางน้ำ กระโดดน้ำ  ว่ายน้ำตีนกบ  ว่ายน้ำ  ยิงธนู  กรีฑา  แบดมินตัน  บาสเกตบอล  บิลเลียด  เพาะกาย  โบว์ลิ่ง  มวยสากล  เรือแคนู  หมากรุก  จักรยาน  ลีลาศ  อีสปอร์ต  ฟันดาบ  ฟุตบอล ชาย  หญิง  ฟุตซอล ชาย  หญิง  กอล์ฟ  ยิมนาสติก  แฮนด์บอล  ยูโด  ยิวยิตสู  คาราเต้  คิกบ็อกซิง  คูราช  มวยไทย  ปันจักสีลัต  เปตอง  เรือพาย  เซปักตะกร้อ  ยิงปืน  เทเบิลเทนนิส  เทควันโด  เทนนิส  ไตรกีฬา  วอลเลย์บอล ชาย  หญิง  โววีนัม  ยกน้ำหนัก  มวยปล้ำ  วูซู  หมากรุกจีน
คลองไทย

แบบแผนนำเสนอคลองไทย
คลองไทย (หรือในอดีตรู้จักกันในนาม คลองกระ หรือ คลองคอคอดกระ) หมายถึง แผนการก่อสร้างคลองขนาดใหญ่ซึ่งตัดผ่านภาคใต้ของประเทศไทย เพื่อสนับสนุนการขนส่งภายในพื้นที่ เพื่อเชื่อมทะเลอันดามันกับอ่าวไทย
คลองนี้จะเป็นทางเลือกในการสัญจรผ่านช่องแคบมะละกาและทำให้การขนส่งน้ำมันไปญี่ปุ่นและจีนสั้นลง 1,200 กิโลเมตร จีนจัดให้มันเป็นส่วนหนึ่งของเส้นทางสายไหมทางน้ำในคริสต์ศตวรรษที่ 21 คลองตามแบบแผนนำเสนอใน ค.ศ. 2015 มีความยาว 102 กิโลเมตร กว้าง 400 เมตร และลึก 25 เมตร โดยมีการหารือและสำรวจแผนงานคลองหลายครั้ง ต้นทุน ความกังวลด้านสิ่งแวดล้อม และข้อกังวลด้านภูมิรัฐศาสตร์ได้รับการชั่งน้ำหนักเทียบกับผลประโยชน์ทางเศรษฐกิจและกลยุทธ์ที่อาจเกิดขึ้น
ในเดือนกุมภาพันธ์ ค.ศ. 2018 พลเอกประยุทธ์ จันทร์โอชา นายกรัฐมนตรีไทยในขณะนั้น ประกาศว่าคลองนี้ไม่ใช่สิ่งสำคัญของรัฐบาล อย่างไรก็ตาม ในวันที่ 16 มกราคม ค.ศ. 2020 สภาผู้แทนราษฎรไทยยอมรับที่จะจัดตั้งคณะกรรมการเพื่อศึกษาโครงการคลองไทยภายใน 120 วัน
ประวัติศาสตร์

แนวคิดการก่อสร้างคลองสามารถติดตามได้จนถึง ค.ศ. 1677 สมัยสมเด็จพระนารายณ์มหาราช ผู้ทรงตรัสถามวิศวกรชาวฝรั่งเศส de Lamar เพื่อศึกษาความเป็นไปได้ของการสร้างทางน้ำตัดผ่านคอคอดกระ เพื่อเชื่อมต่อสงขลากับมะริด (ปัจจุบันอยู่ในประเทศพม่า) แต่วิทยาการสมัยนั้นยังไม่มีความเจริญก้าวหน้าพอ
ใน ค.ศ. 1793 แนวคิดดังกล่าวถูกรื้อฟื้นโดยพระอนุชาของพระบาทสมเด็จพระพุทธยอดฟ้าจุฬาโลก ซึ่งได้เสนอให้มีการก่อสร้างเพื่อป้องกันชายฝั่งด้านตะวันตกจากเรือรบของต่างชาติ ภายหลังพม่าตกเป็นอาณานิคมของอังกฤษในปี ค.ศ. 1863 ได้มีการสำรวจพื้นที่ดังกล่าว แต่ก็พบว่าไม่สามารถก่อสร้างได้ ในปี ค.ศ. 1882 แฟร์ดีน็อง เดอ แลแซ็ปส์ วิศวกรผู้สร้างคลองสุเอซ ได้มาเยี่ยมชมพื้นที่ดังกล่าว แต่ไม่ได้รับพระราชทานอนุญาตจากพระมหากษัตริย์ไทยในการสำรวจเชิงลึก ในปี ค.ศ. 1897 สยามและจักรวรรดิอังกฤษตกลงที่จะไม่มีการก่อสร้างคลองในบริเวณดังกล่าว เพื่อปกป้องการควบคุมการค้าอย่างเบ็ดเสร็จของท่าเรือสิงคโปร์
แหล่งข้อมูลอื่น

Thai Canal project (Thai Language Site)
Geo-economics of the Thai Canal (Video) (ภาษาอังกฤษ). Caspian Report. 2018-04-30. สืบค้นเมื่อ 2018-05-10.
Thai Canal A resource page featuring historical archives of news articles, maps, and other reports.
รายงานการศึกษาเรื่อง ความเป็นไปได้ของโครงการขุดคอคอดกระ เก็บถาวร 2010-09-21 ที่ เวย์แบ็กแมชชีน จากสำนักราชเลขาธิการวุฒิสภา
10°11′N 98°53′E﻿ / ﻿10.183°N 98.883°E﻿ / 10.183; 98.883
ขนมผักกาด

| --- | --- |

ชื่ออื่น: 菜頭粿 ไช้เถ่าก้วย (แต้จิ๋ว)  ฉ่ายถ้าวโก้ย (ฮกเกี้ยน)  โหล่ปักโก (ภาษาจีนกวางตุ้ง)  หลัวปั่วเกา (ภาษาจีนกลาง)
มื้อ: อาหารว่าง
แหล่งกำเนิด: ประเทศจีน
ภูมิภาค: กวางตุ้ง, ฮกเกี้ยน
อุณหภูมิเสิร์ฟ: ร้อน
ส่วนผสมหลัก: แป้งข้าวเจ้า, หัวไชเท้า
 ตำราอาหาร: ขนมผักกาด   สื่อ: ขนมผักกาด
ขนมผักกาดจี่
ผัดขนมผักกาด
ขนมผักกาดนึ่งสำเร็จรูปพร้อมกิน
ขนมผักกาด หรือ ขนมหัวผักกาด เป็นอาหารว่างจำพวกติ่มซำที่พบบ่อยในสำรับอาหารแต้จิ๋ว และในอาหารกวางตุ้ง นอกจากนี้ขนมผักกาดยังได้รับความนิยมในวัฒนธรรมอาหารหมิ่นใต้และหมิ่นตงเช่นในฝูเจี้ยนและไต้หวัน รวมทั้งในวัฒนธรรมของชาวจีนโพ้นทะเลในสิงคโปร์ และในมาเลเซีย ซึ่งชาวฮกเกี้ยนเหล่านี้รวมทั้งชาวไทยเชื้อสายจีนในภูเก็ตเรียก ฉ่ายถ้าวโก้ย (เป่อ่วยยี: chhài-thâu-kóe) นิยมกินทั้งแบบนึ่ง แบบจี่ ทอด และแบบผัด
ชื่อ

ในภาษาไทยเรียกว่า “ขนมหัวผักกาด” ใช้เรียกอาหารแป้งนึ่งจากข้าวเจ้าและข้าวเหนียวโดยทั่วไป
ในภาษาอังกฤษอาจเรียกตามทับศัพท์สำเนียงแต้จิ๋ว คือ "chai tow kway" เมื่อแปลตามตัวคือ radish cake ผักกาดหัว (菜头) แต่บางครั้งเมื่อสับสนจากการแปล "แครอท" จากภาษาจีนกลาง ผักกาดหัวมักใช้คำว่า “萝卜“ (หลัวปั่ว) และ แครอทคือ “红萝卜“ (หงหลัวปั่ว) ทำให้บางพื้นที่ในประเทศแถบเอเชียตะวันออกเฉียงใต้ที่ใช้ภาษาอังกฤษแบบฮกเกี้ยนเรียก "carrot cake" ซึ่งไม่เกี่ยวข้องกับ "เค้กแครอท" เค้กทำจากแครอทในวัฒนธรรมอาหารตะวันตก เนื่องจากการเรียกชื่อผิดนี้ทำให้เกิดการเขียนหนังสือแนะนำอาหารข้างทางของสิงคโปร์ที่โด่งดังและตั้งชื่อหนังสือว่า There's No Carrot in Carrot Cake (ไม่มีแครอทในขนมหัวผักกาด) ซึ่งเขียนโดย Dr. Olivia Law จัดพิมพ์โดย Epigram Books ในปี ค.ศ. 2010
ส่วนประกอบ

ทำจากแป้งข้าวเจ้า น้ำ หัวไชเท้าขาวขูดยาวหรือหั่นฝอยและควรบีบน้ำออกเพื่อช่วยลดรสเฝื่อนของไชเท้า อาจเติมแป้งเท้ายายม่อม แป้งสาลี แป้งข้าวโพด เพื่อให้เกาะตัวเป็นก้อนได้ดีขึ้น จากนั้นเติมเครื่องปรุงรสอื่น ๆ เช่น จำพวกเนื้อได้แก่กุ้งแห้ง เนื้อหมู หรือ กุนเชียง และจำพวกพืชหอมได้แก่ เห็ดหอม ถั่วลิสง กระเทียมเจียว รวมทั้งเหล้าจีน พริกไทยและเกลือ คลุกเคล้าให้เข้ากันพักไว้ แล้วนำไปนึ่ง หั่นเป็นแผ่นขนาดใหญ่ และกินกับน้ำจิ้มผสมน้ำส้มสายชูพริก
ส่วนประกอบ > ขนมผักกาดทอด

นำขนมผักกาดที่นึ่งและทิ้งไว้ให้อุณหภูมิลดลงเพื่อให้มีความเหนียวจับตัวได้ดี นำไปจี่ ทอด หรือผัดกับกับไข่ อาจปรุงรสด้วยไชโป๊ น้ำมันหอย ซีอิ๊วดำหวาน น้ำตาลทราย พริกไทยป่น อาจเติมถั่วงอก
ความหมายโดยนัย

ความหมายโดยนัย หรือ ความหมายนัยประหวัด หมายถึง ความหมายของคำ หรือข้อความ ในแง่มุมอื่น ๆ ที่มิใช่ความหมายหลักหรือความหมายที่รู้กันโดยทั่วไป เรียกอีกอย่างหนึ่งว่า "ความหมายแฝง" นั่นเอง
อนึ่ง คำว่า "นัย" นั้นหมายถึง ข้อสำคัญ, ความ, ความหมาย, แนว, ทาง หรือ แง่
ดูเพิ่ม

อุปมา
อุปไมย
การเจาะคอ

บทความนี้เกี่ยวกับการเจาะเปิดทางหายใจที่ท่อลม สำหรับการเจาะเปิดทางหายใจที่เยื่อไครโคไทรอยด์ ดูที่ การเจาะเยื่อไครโคไทรอยด์
| Tracheotomy |
| --- | --- |
หัตถการและการตรวจทางห้องปฏิบัติการ
การเจาะคอและผู้ป่วยที่ได้รับการเจาะคอ
ICD-10-PCS: 0B110F4
ICD-9-CM: 31.1
MeSH: D014140
MedlinePlus: 002955
ศัลยกรรมทำรูเปิดท่อลม หรือการเจาะคอ (tracheotomy หรือบุคลากรทางการแพทย์ในไทยนิยมเรียก tracheostomy) เป็นหัตถการทางการแพทย์ที่เก่าแก่ที่สุดอย่างหนึ่ง ทำโดยลงมีดที่ด้านหน้าของคอลงไปจนถึงท่อลมสำหรับใช้เป็นทางหายใจ ช่องเปิดที่เกิดขึ้นสามารถใช้เป็นช่องทางหายใจได้โดยตรงหรือเป็นที่สำหรับใส่ท่อช่องหลอดลมซึ่งทำให้ผู้ป่วยสามารถหายใจได้โดยไม่ต้องใช้จมูกหรือปาก
ข้อบ่งชี้

ข้อบ่งชี้ของการได้รับการเจาะคอหลักๆ มี 4 ข้อ ได้แก่
ต้องการทางหายใจฉุกเฉิน
ต้องการทางหายใจสำหรับต่อกับเครื่องช่วยหายใจเป็นระยะเวลานาน
มีการอุดกั้นทางหายใจส่วนบน โดยอาจเป็นได้ทั้งจากโครงสร้างผิดปกติหรือการทำงานผิดปกติของอวัยวะในทางหายใจส่วนบน
ไม่สามารถขับเสมหะออกจากท่อลมและหลอดลมได้เอง
จอมโจรจอมใจ

| จอมโจรจอมใจ   |
| --- | --- |

ผู้ประพันธ์: โกวเล้ง
ชื่อเรื่องต้นฉบับ: 大沙漠 + 大沙漠
ผู้แปล: ว. ณ เมืองลุง
ภาษา: แปลจากฉบับภาษาจีน
ชุด: ชอลิ้วเฮียง
ประเภท: นิยายกำลังภายใน
วันที่พิมพ์: ไม่ทราบ
ชนิดสื่อ: นิยาย
จอมโจรจอมใจ เป็นหนึ่งในตอนย่อยของชุดชอลิ้วเฮียง ของโกวเล้ง เป็นนิยายแปล ผลงานโดย ว. ณ เมืองลุง ประกอบด้วยตอนพายุทะเลทราย และกลิ่นหอมกลางธารเลือด
| ด ค กจักรวาลของโกวเล้ง |
| --- | --- |
ชุด ชอลิ้วเฮียง:  ศึกวังค้างคาว  พายุทะเลทราย  กลิ่นหอมกลางธารเลือด  ยืมศพคืนวิญญาณ  กล้วยไม้เที่ยงคืน  ตำนานกระบี่หยก  ดวงชะตาดอกท้อ  ศึกวังน้ำทิพย์ 
ชุด ฤทธิ์มีดสั้น:  เซียวลี้ปวยตอ (ฤทธิ์มีดสั้น)  จอมเสเพลชายแดน (ดาบจอมภพ)  เหยี่ยวทมิฬ (เหยี่ยวเดือนเก้า)  ขอบฟ้า จันทรา ดาบ (จอมดาบหิมะแดง)  มีดบินกรีดฟ้า 
ชุด หงส์ผงาดฟ้า:  ตอนหงส์ผงาดฟ้า  จอมโจรปักดอกไม้  สองนักสู้ผู้ยิ่งใหญ่  บ่อนพนันเบ็ดเงิน  หมู่ตึกภูตพราย  เกาะมหาภัย  กระบี่พิโรธ 
ชุด อาวุธของโกวเล้ง:  กระบี่อมตะ  เดชขนนกยูง  ดาบมรกต  แค้นสั่งฟ้า  ตะขอจำพราก  ทวนทมิฬ  ยอดมือปราบ 
ชุด บุตรที่สิบเอ็ด:  เซียวจับอิดนึ้ง  ยอดขุนโจร 
ชุด หกเรื่องสยองขวัญ:  นกแก้วสยองขวัญ  ดาบเทพมรณะ (天魔刀)  จิ้งเหลนทมิฬ (黑蜥蜴)  มนุษย์ผลึกแก้ว (水晶人)  โครงกระดูกแป้ง (粉骷髏)  สาวพรหมจรรย์แห่งลั่วซา (羅剎女)  ค้างคาวไร้ปีก (無翼蝙蝠) 
ชุด ยอดบุรุษเหนือกาล:  นายพราน เขี้ยวหมาป่า อัญมณี (賭局、狼牙、追殺)  ฝูงหมาป่า ควันมรณะ (紫煙、群狐)  สมุทรเทพ อินทรีเงิน (銀雕、海神) 
นิยายเรื่องเดียว:  ผู้ยิ่งใหญ่  ล่าสุดขีด  ศึกเสือหยกขาว  เทพกระบี่โพยม (苍穹神剑)  บทเพลงห่วงหลากสี (彩环曲)  บันทึกจอมยุทธ์พเนจร (游侠录)  วีรบุรุษสำราญ  ธวัชล้ำฟ้า  ดาวตก ผีเสื้อ กระบี่  พยัคฆ์ร้ายบู๊ลิ้ม  นุ่มละมุนคมกระบี่ (那一剑的风情)  กระดึง สายลม คมดาบ  ศึกทะเลทราย  ดาวเดียวไม่เดียวดาย  วีรบุรุษไร้น้ำตา  นักสู้ผู้พิชิต  ลูกปลาน้อย  จริยะมือกระบี่ (剑客行)  บันทึกกระบี่พิสดาร (剑玄录)  ไม่มีวันก้มหัวให้ (绝不低头)  กระบี่กระจายหอม  กระบี่กระจายหอม ภาค 2 (飘香剑雨续)  พญามังกรเจ็ดดาว  สื่อสิ้นวิญญาณ (失魂引)  ดาบทมิฬ (边城浪子)  หมัดพิฆาต (拳头)  ซาเสี่ยวเอี้ย  ราชายุทธจักร  เทพบุตรมือสังหาร  เพลิงอาฆาต
คำกริยาวิเศษณ์

คำกริยาวิเศษณ์ เป็นคำชนิดหนึ่งมีใช้ในหลายภาษา ตัวอย่างที่เห็นชัดคือภาษาอังกฤษ คำกริยาวิเศษณ์หมายถึงคำที่ทำหน้าที่ขยายความคำกริยาหรือคำอื่น ๆ ที่นอกเหนือจากคำนาม เช่นคำคุณศัพท์ (รวมทั้งจำนวน) อนุประโยค ประโยค และคำกริยาวิเศษณ์อื่น คำกริยาวิเศษณ์ถือว่าเป็นส่วนหนึ่งของคำวิเศษณ์ในภาษาไทย
ภาษาอังกฤษ

คำกริยาวิเศษณ์ในภาษาอังกฤษ ส่วนใหญ่จะนำคำคุณศัพท์มาเติม -ly และมีความหมายว่า "อย่าง" ตัวอย่างเช่น great → greatly (อย่างยิ่งใหญ่), beautiful → beautifully (อย่างสวยงาม) เป็นต้น แต่ไม่ใช่ทุกคำที่ต้องลงท้ายด้วย -ly เช่น hard, fast, well เป็นอาทิ อย่างไรก็ตามบางคำที่ลงท้ายด้วย -ly เช่น friendly, lovely ก็ไม่ใช่คำกริยาวิเศษณ์ แต่เป็นคำคุณศัพท์ในกรณีที่ขยายคำนาม คำปัจจัย -ly สามารถเทียบได้กับคำปัจจัย -lich ของภาษาเยอรมัน, -lijk ของภาษาดัตช์, -lig ของภาษาเดโน-นอร์เวย์ และ -leg ของภาษานอร์เวย์
หลักการการเติมคำปัจจัย -ly มีดังนี้
คำคุณศัพท์ลงท้ายด้วย ic ให้เติม -al ตามด้วย -ly เช่น dramatic → dramatically
คำคุณศัพท์ลงท้ายด้วย le และหน้า le เป็นพยัญชนะ ให้เปลี่ยน e เป็น y เช่น simple → simply
คำคุณศัพท์ลงท้ายด้วย le และหน้า le เป็นสระ เติม -ly ได้ทันที เช่น sole → solely ยกเว้น whole → wholly
คำคุณศัพท์ลงท้ายด้วย ll ให้เติม -y เช่น full → fully
คำคุณศัพท์ลงท้ายด้วย ue ให้ตัด e แล้วเติม -ly เช่น true → truly
คำคุณศัพท์ลงท้ายด้วย y และหน้า y เป็นพยัญชนะ ให้เปลี่ยน y เป็น i แล้วเติม -ly เช่น easy → easily ยกเว้น shy → shyly, sly → slyly, gay → gaily
บางคำก็ไม่จำเป็นต้องเติม -ly โดยใช้ศัพท์คำเดิม เช่น fast, hard, little, high, low, early, daily ฯลฯ หรือใช้ศัพท์คำอื่นให้จดจำไว้เช่น good → well
กรณีอื่นเติม -ly ได้ทันที
คำกริยาวิเศษณ์ที่มาจากคำคุณศัพท์โดยการเติม -ly อาจมีความหมายต่างออกไปจากเดิม เช่น hard (ยากลำบาก) → hardly (ไม่ค่อยมี), high (สูง) → highly (อย่างมาก), late (สาย) → lately (เมื่อเร็ว ๆ นี้), near (ใกล้) → nearly (เกือบจะ), wide (กว้าง) → widely (โดยทั่วไป) ฯลฯ
ในบางกรณีคำปัจจัย -wise อาจใช้แปลงคำนามให้เป็นคำกริยาวิเศษณ์ และ -ways ก็ได้เป็นอีกรูปแบบหนึ่งของ -wise ด้วย เช่น clockwise, sideways คำกริยาวิเศษณ์บางคำสร้างขึ้นจากคำนามหรือคำคุณศัพท์โดยการเติมคำอุปสรรค a- อาทิ abreast, astray ยังมีคำปัจจัยอื่น ๆ อีกในภาษาอังกฤษที่แปลงคำกริยาวิเศษณ์มาจากคำประเภทอื่น และมีคำกริยาวิเศษณ์จำนวนมากที่ไม่ได้ดัดแปลงจากการเติมคำเลย
คำว่า more, most, least, less ที่นำหน้าคำคุณศัพท์หรือคำกริยาวิเศษณ์ ก็เป็นคำกริยาวิเศษณ์เช่นกัน
คาร์ล ไมซ์เนอร์

คาร์ล ไมซ์เนอร์ (1903–1976) เป็นนักแสดงชายชาวออสเตรีย
ผลงานที่ได้รับการคัดเลือก

Hitlerjunge Quex (1933)
Flüchtlinge (1933)
The Testament of Dr. Mabuse (1933)
Der junge Baron Neuhaus (1934)
The Young Baron Neuhaus (1934)
White Slaves (1937)
Andere Welt (1937)
Men Without a Fatherland (1937)
So You Don't Know Korff Yet? (1938)
Der Gouverneur (1939)
Bismarck (1940)
Geheimakte W.B.1 (1942)
The Thing About Styx (1942)
Titanic (1943)
The Bridge (1949)
Dark Eyes (1951)
Cuba Cabana (1952)
The Land of Smiles (1952)
บรรณานุกรม

Kalat, David. The Strange Case of Dr. Mabuse: A Study of the Twelve Films and Five Novels. McFarland, 2005.
Rentschler, Eric. The Ministry of Illusion: Nazi Cinema and Its Afterlife. Harvard University Press, 1996.
แหล่งข้อมูลอื่น

คาร์ล ไมซ์เนอร์ ที่อินเทอร์เน็ตมูวีเดตาเบส
ก็อดฟรีย์ เกา

| ก็อดฟรีย์ เกา |
| --- | --- |

เกิด: เกา อี่เสียง (曹志翔) 22 กันยายน พ.ศ. 2527 ไทเป ประเทศไต้หวัน
เสียชีวิต: 27 พฤศจิกายน พ.ศ. 2562 (35 ปี) หนิงปัว มณฑลเจ้อเจียง ประเทศจีน
สาเหตุเสียชีวิต: หัวใจล้มเหลว
สัญชาติ: แคนาดา
ศิษย์เก่า: มหาวิทยาลัยแคพิลาโน
อาชีพ: นักแสดง, นายแบบ
ปีปฏิบัติงาน: พ.ศ. 2547–2562
เว็บไซต์: godfreygao.com
เกา อี่เสียง (จีน: 高以翔; พินอิน: Gāo Yǐxiáng;  22 กันยายน พ.ศ. 2527 — 27 พฤศจิกายน พ.ศ. 2562) หรือ ก็อดฟรีย์ เกา (Godfrey Gao) เป็นนักแสดงและนายแบบชาวแคนาดาเชื้อสายไต้หวัน เขาเป็นนายแบบเอเชียคนแรกที่ได้เป็นซูเปอร์โมเดล ทั้งยังเป็นทูตตราสินค้าให้กับหลุยส์ วิตตอง ตั้งแต่ปี 2554 และยังได้เป็นทูตตราสินค้าผู้ชายของ SK II Men คนแรกของโลก ส่วนเรื่องการแสดงที่ถูกพูดถึงมากที่สุด ก็คงเป็นบทเกย์ในบทบาทแม็กนัส เบน จากเรื่อง นครรัตติกาล: เมืองกระดูก และเรื่อง จูล่ง ขุนพลเทพสงคราม
ประวัติ

เกาเกิดที่ไทเป สาธารณรัฐจีน บิดาเป็นชาวไต้หวัน ส่วนมารดาเป็นชาวมาเลเซีย บิดามีเชื้อสายเซี่ยงไฮ้ แต่เติบโตที่ไต้หวัน ประกอบกิจเป็นผู้จัดการทั่วไปของมิชลินไต้หวัน ส่วนมารดาเป็นจีนบ้าบ๋าจากจอร์จทาวน์ นางงามผู้ครองตำแหน่งมิสปีนังเมื่อ พ.ศ. 2513 เขาย้ายไปเมืองแวนคูเวอร์ รัฐบริติชโคลัมเบีย ประเทศแคนาดาตั้งแต่เด็ก จบการศึกษาจากโรงเรียนประถมศึกษาควีนส์บิวรี ก่อนศึกษาต่อที่โรงเรียนมัธยมศึกษาตอนต้นอาร์กายล์ และสำเร็จการศึกษาจากมหาวิทยาลัยแคพิลาโนในนอร์ทแวนคูเวอร์ เขาเคยเป็นนักกีฬาบาสเกตบอลประจำโรงเรียน
เกาย้ายกลับไต้หวันเพื่อประกอบกิจเป็นนายแบบตั้งแต่ พ.ศ. 2547 โดยอยู่ในสังกัดเจ็ตสตาร์เอนเตอร์เทนเมนต์ พ.ศ. 2554 เกาเป็นนายแบบเอเชียคนแรกที่ได้เป็นทูตตราสินค้าของหลุยส์ วิตตอง เขาปรากฏในละครโทรทัศน์และภาพยนตร์หลายเรื่อง มีเรื่องหนึ่งที่สร้างชื่อเสียงคือภาพยนตร์อเมริกันเรื่อง นครรัตติกาล: เมืองกระดูก เมื่อ พ.ศ. 2556 เขารับบทเป็นแม็กนัส เบน และภาพยนตร์จีนเรื่อง Wedding Bible เขาแสดงคู่กับยู อิน-นา นักแสดงหญิงเกาหลีใต้ ส่วนละครโทรทัศน์ เขาแสดงนำในเรื่อง Remembering Lichuan เมื่อ พ.ศ. 2559 จนเป็นที่ยอมรับในหมู่นักแสดงชายเอเชีย ครั้น พ.ศ. 2560 เขาแสดงภาพยนตร์รักตลกเรื่อง Love is a Broadway Hit
เสียชีวิต

เวลา 1.45 น. ของวันที่ 27 พฤศจิกายน พ.ศ. 2562 จู่ ๆ เกาก็ล้มลงขณะทำการถ่ายทำซีรีส์โทรทัศน์สถานการณ์จริงอิงกีฬา (sports reality television) เรื่อง Chase Me ของสถานีโทรทัศน์เจ้อเจียง จึงนำส่งโรงพยาบาล แม้แพทย์จะพยายามกู้ชีพเกือบสามชั่วโมงแต่ก็ไร้ผล และเกาถึงแก่ความตาย การเสียชีวิตของเกาได้รับการยืนยันจากเจ็ตสตาร์เอนเตอร์เทนเมนต์ผ่านเว็บไซต์ซินล่างเวย์ปั๋ว
ทีมงานกล่าวในแถลงการณ์ว่าเกาเสียชีวิตจากภาวะหัวใจหยุดเต้นเฉียบพลัน ร่างของเขาถูกส่งไปไทเปในวันที่ 27 พฤศจิกายน พ.ศ. 2562
คำคล้องจอง

คำคล้องจอง หรือ คำสัมผัส คือลักษณะอย่างหนึ่งของบทกวี มักจะเป็นฉันทลักษณ์ในคำประพันธ์ประเภทต่าง ๆ
ลักษณะ

สัมผัสบังคับ เรียกอีกอย่างว่า สัมผัสนอก หมายถึงสัมผัสที่กำหนดเป็นแบบแผนในคำประพันธ์ เป็นสัมผัสสระ คือมีเสียงสระและตัวสะกดมาตราเดียวกัน เช่นในโคลงสี่สุภาพ บาทแรก คำสุดท้ายของวรรคที่ 2 สัมผัสกับ คำสุดท้ายของวรรคแรก ในบาทที่ 2 และ 3 และบาทที่ 2 คำสุดท้ายของวรรคที่ 2 สัมผัสกับ คำสุดท้ายของวรรคแรก ในบาทที่ 4
ในจินดามณี ฉบับพระโหราธิบดี อธิบายสัมผัสบังคับของโคลงสี่สุภาพไว้ว่า
| 0 | 1 | 2 |
| --- | --- | --- |
| ให้ปลายบาทเอกนั้น |  | มาฟัด |
| ห้าที่บทสองวัจน์ |  | ชอบพร้อง |
| บทสามดุจเดียวทัด |  | ในที่ เบญจนา |
| ปลายแห่งบทสองต้อง |  | ที่ห้าบทหลัง |
สัมผัสไม่บังคับ หรือ สัมผัสใน หมายถึงสัมผัสที่มิได้กำหนดไว้ในบังคับของคำประพันธ์ จะมีหรือไม่มีก็ได้ แต่ถ้ามีจะเพิ่มให้ไพเราะขึ้นตามความเหมาะสม ในคำประพันธ์ประเภทกลอนก็มีศัพท์ที่ใช้เรียกสัมผัสในลักษณะต่าง ๆ ไว้ ถ้าจะอนุโลมนำมาเทียบเคียงคือ
เคียง หมายถึงสัมผัสสระเรียงชิดกัน 2 คำ
เทียบเคียง หมายถึงสัมผัสสระเรียงชิดกัน 3 คำ
ทบเคียง หมายถึงสัมผัสสระสองสระเรียงกันสระละ 2 คำ
เทียบแอก หมายถึงสัมผัสสระที่มีสระอื่นคั่น 1 สระ อยู่ปลายวรรค
แทรกเคียง หมายถึงมีสระอื่นคั่น 1 สระ อยู่ต้นวรรค
แทรกแอก เป็นลักษณะเดียวกับเทียบแอกแต่มีสระอื่นคั่น 2 สระ
ยมก หมายถึงการซ้ำคำ
คู่ หมายถึงสัมผัสอักษรชิดกัน 2 คำ
เทียบคู่ หมายถึงสัมผัสอักษรชิดกัน 3 คำ
เทียมรถ หมายถึงสัมผัสอักษรชิดกัน 4 คำ
เทียบรถ หมายถึงสัมผัสอักษรชิดกัน 5 คำ
ทบคู่ คือสัมผัสอักษร 2 อักษรเรียงกัน 2 คำ
แทรกคู่ เป็นสัมผัสอักษรที่มีอักษรอื่นคั่น 1 คำ
นิสสัย หมายถึงสัมผัสอักษรระหว่างปลายวรรคหน้ากับต้นวรรคหลัง
นิสสิต อักษรปลายวรรคหน้าสัมผัสอักษรที่สองของวรรคหลัง
สัมผัสในถือเป็นอลังการทางภาษาที่งดงามของวรรณศิลป์ไทยอย่างหนึ่ง คำประพันธ์ที่แพรวพราวด้วยสัมผัสในย่อมฟังรื่นไหล แต่ทั้งนี้คำที่ใช้ต้องดีทั้งเสียงและความหมาย
สัมผัสในของโคลงสี่สุภาพก็จะมีทั้งในวรรคเดียวกัน และระหว่างวรรคของบาทเดียวกัน ทั้งสัมผัสสระ และสัมผัสอักษร
หากไม่มีสัมผัสอักษรระหว่างวรรคแรกกับวรรคหลังของแต่ละบาท วรรคหลังควรเป็นคำที่มีสัมผัสอักษร เสียงของโคลงก็จะฟังเลื่อนไหล
ความโปร่งใส (ฟิสิกส์)

ผลึกโปร่งใส
โปร่งใส หมายถึงการที่สามารถมองทะลุไปเห็นสิ่งต่าง ๆ ที่อยู่ฝั่งตรงข้ามหรือภายในได้ ในกรณีที่โปร่งใสโดยสมบูรณ์นั่นหมายความว่าจะมองไม่เห็นวัตถุนั้นเลยราวกับไม่มีตัวตนอยู่เลย นอกจากนี้ ถ้ามองผ่านได้บางส่วนโดยเห็นมืดหรือมัวลงไปบ้างจะเรียกว่า โปร่งแสง และถ้าหากไม่ปล่อยให้มองทะลุได้จะเรียกว่า ทึบแสง
ในขณะเดียวกันคำนี้ก็เป็นคำเปรียบเปรยในความหมายและบริบทต่าง ๆ โดยเฉพาะอย่างยิ่ง ถูกนำมาใช้เกี่ยวกับการเปิดเผยสภาพการบริหารและการดำเนินงานขององค์กร (ดูที่ ความโปร่งใส (การเมือง))